Rozhodnutie Komisie
z 18. júla 1989
stanovujúce metódy sledovania úžitkovosti a posudzovania genetickej hodnoty čistokrvných a hybridných plemenných ošípaných
(89/507/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 88/661/EHS z 19. decembra 1988 o zootechnických normách uplatniteľných na plemenné ošípané [1] a najmä na prvé odrážky jej článkov 6 (1) a 10 (1),
keďže v členských štátoch používané metódy sledovania úžitkovosti a posudzovania genetickej hodnoty plemenných ošípaných sú veľmi podobné;
keďže je preto potrebné presnejšie zosúladiť pravidlá týchto metód tak, aby výsledky boli porovnateľné;
keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku,
PRIJALA TOTO ROZHODNUTIE:
Článok 1
Metódy sledovania úžitkovosti a metódy na posudzovanie genetickej hodnoty čistokrvných a hybridných plemenných ošípaných sú tie, ktoré sú ustanovené v prílohe.
Článok 2
Toto rozhodnutie je adresované členským štátom.
V Bruseli 18. júla 1989